Primul coridor umanitar din Severodonetsk. Civilii pot pleca din zona asediată de ruşi.
Un coridor umanitar se deschide pentru prima dată în Severodonețk. Forţele ucrainene încearcă în continuare să evacueze civilii. Armata rusă a declarat că acesta va fi deschis 12 ore.
Un coridor umanitar se deschide pentru prima dată în Severodonețk, oraşul ucrainean care se află în centrul luptelor din estul Ucrainei, anunţă BBC.Armata rusă a declarat că acesta va fi deschis 12 ore, începând cu ora 08:00, ora Moscovei, iar oamenii vor fi duşi spre nord, în teritoriile ocupate. Oraşul a fost izolat de restul Ucrainei de când trupele ruseşti au aruncat în aer mai multe poduri cheie.Cu toate acestea, în ciuda pierderii podurilor, forţele ucrainene încearcă în continuare să evacueze civilii. Se crede că în oraş, care se află în estul regiunii Lugansk, au mai rămas aproximativ 12.000 de persoane. Înainte de război, în oraş locuiau peste 100.000 de persoane.Coridoarele umanitare deshise în alte locuri, precum cele din oraşul portuar Mariupol din sud, au fost foarte greu de administrat.